Бургунди
Бургу́нди (, ) — Францин тухăçĕнчи  истори çĕрĕ тата регионĕ. Çурçĕрте Лотаринги, кăнтăрта Савойя регионĕсем.

Бургунди территоринче Кот-д'Ор, Сона тата Луара, Ньевр, Йонна департаменчĕсем вырнаçнă. Регионăн лаптăкĕ  31,6 пин çм2. Халăх йышĕ 1,64 млн. çын (2010 ç.). Тĕп хули — Дижон.

Кун-çулĕ
 Бургунди ячĕ бургунд герман йăхĕнчен тухать, вĕсем V ĕмĕрте Францин кăнтăр-тухăçĕнче хăйсен патшалăхне туса хунă, тĕп хули малтан Вормс, кайран Лион шутланнă. 534 çулта çак çĕршыв франксен патшалăхне кĕрет.

 IX ĕмĕрте икĕ патшалăх никĕсленет: Тури Бургунди (тĕп хули Женевăра) тата Анат Бургунди (Прованс). 933 çулта вĕсем Бургунди (Арелат) патшалăхĕ йĕркелеççĕ, вăл 1034 çулта Таса  Рим Империне кĕрет.

 Бургунди патшалăхĕпе пĕрлех франци кăнтăр-тухăç çĕрĕсенче Бургунди херцăклăхĕ йĕркеленет. 1032 çулта Франци патши Генрихăн шăллĕ Робер Бургунди херцăкĕ пулса тăрать. 1363 çулта Филипп II Хăюллă Дижон тĕп хулипе Бургунди херцăклăхне çĕнĕрен йĕркелет. Херцăклăха Франш-Контепе Фландри кĕнĕ.

 Бургундин юлашки тăрăмĕ Хӑюллӑ Карл херцăк пулнă, вăл 1477 çулта вилсен вара Бургундие Франци хăй çумне хушать. 1790 çулчен Бургунди провинци статусĕпе Франци патшалăхĕнче шутланнă.

Паллă вырăнсем 
 Везлери таса Мари Магдалина базиликĕ
 Базош карманĕ
 Цистерци аббатлăхĕ, 
 Фонтене
 Танле керменӗ

Çавăн пекех 
 Бургунди херцăкĕсем
 Бургунди (эрехтăвакан ен)

Каçăсем
 www.netbourgogne.com  (Français, Deutsch, English)

Европа истории облаçĕсем
Франци истори облаçĕсем